Սինտարո Կացու

**Սինտարո Կացու**  (ճապոներեն՝ 勝 新太郎, Hepburn: *Katsu Shintarō*, ) ծննդյան անուն-ազգանունը՝ *Տոշիո Օկումուրա* (奥村 利夫 *Okumura Toshio*),  ճապոնացի դերասան, երգիչ, ռեժիսոր։ Լայն ճանաչում ու համբավ է ձեռք բերել հատկապես Ակումյո/*Akumyo*, *Hoodlum Soldier* և  *Զատոյչի/Zatoichi* բազմասերիանոց ֆիլմերում ու սերիալներում գլխավոր դերեր կատարելու շնորհիվ։

## Կյանք և կարիերա
Տոշիո Օկումուրան որդին է կաբուկի թատրոնի անվանի դերակատար Մինորու Օկումուրայի  (奥村 実), ով հանդես է եկել Կացուտոյի Կինեյա (杵屋 勝東治) բեմական անունով, համբավվել սամիսեն ազգային եռալար նվագարանով ճապոնական նագաուտա երաժշտություն նվագելու հմտություններով։ Հայտնի դերասան Տոմիսաբուրո Վակայամայի կրտսեր եղբայրն է։

Սինտարո Կացուն իր կարիերան սկսել է որպես շամիսեն նվագող, ապա անցել է դերասանության՝ նկատելով, որ այն ավելի լավ է վարձատրվում։ 1960-ականներին նա միաժամանակ նկարահանվել է տևականորեն շարունակվող երեք ֆիլմաշարերում՝ « Ակումյո», « Հուդլում զինվոր» և « Զատոյչի» սերիալներում։

Նա 1962-ից 1973 թվականներին խաղացել է կույր մերսող Զատոյչիի դերը 25 ֆիլմերից բաղկացած մի շարքում, 1974-ից 1979 թվականներին՝  չորս սեզոնային հեռուստասերիալների 100 դրվագներում, և 1989 թվականին՝ 26-րդ ու  վերջին ֆիլմում, որի նաև ռեժիսորն է։

1967 թվականին Կացուն ստեղծել է Katsu Productions ընկերությունը։

Կացուն անհանգիստ կյանք է վարել։ Չափից դուրս արբեմոլ էր, բացի այդ՝ քանիցս բախվել է թմրանյութերի՝  ներառյալ մարիխուանայի, ափիոնի և կոկաինի օգտագործման վերաբերյալ օրենքի հետ, ձերբակալվել 1978, 1990 և 1992 թվականներին

Նա նաև նկարահանման հրապարակում խառնաշփոթ ստեղծողի համբավ էր ձեռք բերել։ Երբ ռեժիսոր Ակիրա Կուրոսավան նրան ընտրեց *«Կագեմուշա»* (1980) ֆիլմում գլխավոր դերի համար, Կացուն հեռացավ ՝ չսպասելով նկարահանումների առաջին օրվա ավարտին։ Թեև միջադեպի վերաբերյալ պատմությունները տարբերվում են, սակայն առավել ճշմարտանմանը այն է, որ Կացուն բախում է ունեցել Կուրոսավայի հետ՝ ցանկանալով վերջինիս պարտադրել դերասանական իր ընտրած անձնակազմը։ Կուրոսավան դա ընդունել է որպես մեծ վիրավորանք, և Կացուն հեռացվել է (նրան փոխարինել է Տացույա Նակադայը )։ Իր՝ *«Սպասում ենք եղանակին»* գրքում, որը պատմում է ռեժիսոր Կուրոսավայի հետ իր փորձառությունների մասին, սցենարիստ Տերույո Նոգամին ընդգծում է Կացուի և Կուրոսավայի միջև եղած տարբերությունները մինչև նրանց  անհատական բախումը, որը տխուր գեղարվեստական արդյունքներ ունեցավ։

Նա դերասանուհի Թամաո Նակամուրայի ամուսինն էր (ամուսնացել են 1962 թվականին) և դերասան Ռյուտարո Գանի ( *Գան Ռյուտարո* ) հայրը։

Կասկադյոր Յուկիո Կատոն սպանվել է *Զատոյչի 26-ի* նկարահանման հրապարակում Կացուի որդու կողմից, ով խաղում էր նրա հետ։ Պատճառն այն էր, որ իսկական սուրը շփոթել էին բուտաֆորայինի հետ, և Կատոն մահացու վիրավորվել էր։

Իր *«Գեյշա, մի կյանք»* գրքում Կիոտոյի գեյշա Մինեկո Իվասակին պատմում է, որ երկար ժամանակ սիրավեպ է ունեցել Կացուի հետ, ում նա անվանում է Տոշիո։ Սիրախաղն ավարտվել է 1976 թվականին, իսկ դրանից հետո նրանք լավ ընկերներ են մնացել մինչև Կացուի մահը։

Կացուն թողարկել է մանգայի վրա հիմնված *«Միայնակ գայլ և ձագ* » ( *Կոզուրե Օկամի* ) ջիդաիգեկի ֆիլմերի շարքը, որտեղ որպես գլխավոր դերակատար հանդես է եկել իր եղբայրը ՝ Տոմիսաբուրո Վակայաման։ Ավելի ուշ եղբայրներով համագործակցել են *«Շոգուն մարդասպան»* ֆիլմում, ինչպես նաև միասին սցենարներ են գրել, պրոդյուսերություն ու դերասանություն արել *Oshizamurai Kiichihōgan* ( *Mute Samurai* ) և *Tsūkai* *Kōchiyama Sōshun* հեռուստատեսային jidaigeki սերիալներում։

Նրա մյուս հեռուստատեսային աշխատանքը ներառում է ոստիկանական *[[Keishi-K|«Կեյշի-Կ]]* *»* դրաման, որտեղ հանդես է եկել որպես գլխավոր դերակատար (Կացուտոշի Գացուի դերում), սցենարի համահեղինակ, ռեժիսոր և պրոդյուսեր։ Այդ ֆիլմում նրա դուստրը՝ Մասամի Օկումուրան, նկարահանվել է կանացի գլխավոր դերում։

Կացուի կինոաշխատանքները ներառում են նաև *«Hanzo the Razor»* սերիալը, որտեղ հանդես է եկել որպես դետեկտիվ Իտամի Հանզո։ Նա նաև շամիսեն նվագող էր ու վոկալիստ և ձայնագրել է մի քանի ալբոմ ինչպես փոփ, այնպես էլ Էնկա ժանրում ։

Կացուն մահացել է 1997 թվականի հունիսի 21-ին ֆարինգիզի քաղցկեղից ։

*Մանգայի [[Վան Փիս|One Piece]]* սերիալի Ֆուջիտորայի կերպարը ստեղծվել է նրա կենսագրության և բնորոշ գծերի հիման վրա։

## Ֆիլմագրություն
### Որպես դերասան

### Որպես պրոդյուսեր

### Որպես ռեժիսոր

### Որպես սցենարիստ

## Պարգևներ
* 1964 - Kinema Junpō մրցանակ «Լավագույն դերասան» անվանակարգում՝ *Զատոյչի* և *Ակումյո* սերիալների համար
* 1971 - *Մայնիչի* կինոմրցանակ «Լավագույն դերասան» անվանակարգում՝ *Kaoyaku*, *Չարի պանդոկը*, *Kitsune no kureta akanbō* և *Զատոյչիի լեգենդը. Զատոյչին սուսերակրի դեմ* ֆիլմերի համար
* 1998 - ճապոնական ակադեմիայի հատուկ մրցանակ ստեղծագործական ողջ կյանքի ընթացքում ձեռք բերած նվաճումների համար
* 1998 - *Մայնիչի* հատուկ կինոմրցանակ՝ ստեղծագործական ողջ կյանքի ընթացքում ձեռք բերած նվաճումների համար

## Ծանոթագրություններ

## Մատենագրություն
* 
* 
* 
* 
* 
* 
* 
* 
* 

## Արտաքին հղումներ
* 
* Shintaro Katsu at the Japanese Movie Database (ճապոներեն)

Կատեգորիա:1931 ծնունդներ
Կատեգորիա:1997 մահեր
Կատեգորիա:20-րդ դարի դերասաններ
Կատեգորիա:20-րդ դարի կինոռեժիսորներ
Կատեգորիա:Կինոռեժիսորներ այբբենական կարգով
Կատեգորիա:Ճապոնացի դերասաններ
Կատեգորիա:Ճապոնացի երգիչներ
Կատեգորիա:Ճապոնացի ռեժիսորներ
Կատեգորիա:Սցենարիստներ այբբենական կարգով